**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2022.GODINE**

**Broj RKP-a:** 23510

**Matični broj:** 03312224

**OIB:**03363221827

**Naziv i adresa obveznika:** Srednja škola Gračac, Školska 8, Gračac

**Oznaka razine:** 31

**Šifra djelatnosti, razdjel:** 8532, 0

**Šifra županije/grada/općine:** 131

**Oznaka razdoblja:** 2022-12

Srednja škola Gračac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Na sjednici školskog odbora od 31. siječnja 2017. godine donesena je Odluka o kriterijima utvrđivanja većih odstupanja od ostvarenja u izvještajnom razdoblju prethodne godine u bilješkama uz financijske izvještaje. Odlukom je utvrđeno da se pod većim odstupanjem podrazumijeva odstupanje od 10 % i više u odnosu na prethodnu godinu. Odstupanja koja su manja od 2.000,00 kn ne razmatraju se. Za sva odstupanja koja prelaze 50.000,00 kn potrebno je navesti razloge bez obzira na postotak odstupanja.

1. **Bilješke uz Bilancu**

**Bilješka broj 1 – račun 129 Ostala potraživanja –** Stanje na dan 1.1.2022.godine na računima 129 je iznosilo 1.879,00 kn, a na dan 31.12.2022. godine 5.507,14 kn. Značajnija razlika između početnog i završnog stanja je zbog toga što je prema Uputi MFIN zatvoreno potraživanje od HZZO-a samo u iznosu od 1.146,76 kn, te je bio povećan broj bolovanja na teret HZZO-a u 2022. godini.

**Bilješka broj 2- račun 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza–** Do značajnijeg povećanja u 2022. godini u odnosu na 2021. godinu je došlo zbog toga što je MZO dana 21.12.2022. godine uplatilo iznos od 9.000,00 kn za financiranje projekata u sklopu izvannastavnih aktivnosti osnovnih i srednjih škola u školskoj godini 2022./2023. koja će se utrošiti u 2023. godini.

**Bilješka broj 3 – račun 193 Kontinuirani rashodi budućih razdoblja** – Stanje na početku razdoblja je iznosilo 270.037,00 kn, a na kraju razdoblja 327.433,12 kn. kn. Razlog većeg odstupanja je u tome što se naknada za prijevoz na posao za 12/2021 obračunavala po 1,00 kn po prijeđenom kilometru, dok je naknada za prijevoz za 12/2022 obračunanana po 1,35 kn po km. Također je došlo do povećanja rashoda za plaće u 12/2022 u odnosu na 12/2021 jer je došlo do povećanja osnovice sa 6.044,51 kn na 6.663,47 kn.

**Bilješka broj 4 – račun 231 Obveze za zaposlene -**Stanje obveza na početku razdoblja je iznosilo 238.061,00 kn dok je na kraju izvještajnog razdoblja iznosilo je 278.048,22 kn. Razlog većeg povećanja je što je u 2022. godini došlo do povećanja osnovice za obračun plaće, a samim time i do povećanja obveze za plaću za mjesec prosinac 2022. godine u odnosu na prosinac 2021. godine.

**Bilješka broj 5 – račun 232 Obveze za materijalne rashode** – Stanje obveza na početku izvještajnog razdoblja je iznosilo 32.566,00 kn, a na kraju izvještajnog razdoblja 49.578,39 kn. Razlog većeg povećanja je u tome što se naknada za prijevoz za 12/2021 obračunavala po 1,00 kn po km, a za 12/2022 po 1,35 kn po km.

1. **Bilješke uz Izvještaj o prihodima i rashodima, primicima i izdacima**

**Bilješka broj 6 – račun 661 Prihodi od prodaje proizvoda te pruženih usluga** - Razlog većeg odstupanja u odnosu na prethodnu godinu je zbog toga što se u 2022. godini iznajmljivala sportska dvorana , dok u prethodnoj godini nije bilo najma prostora.

**Bilješka broj 7 – račun 671 Prihodi iz nadležnog proračuna za financiranje redovne djelatnosti proračunskih korisnika** – U prethodnom izvještajnom razdoblju ostvareno je 603.245,00 kn prihoda od nadležnog proračuna, dok je u tekućem izvještajnom razdoblju ostvareno ukupno 804.733,96 kn. Razlog zbog čega je došlo do većeg odstupanja je zbog toga što je u tekućoj godini došlo do povećanja rashoda, prvenstveno naknade za prijevoz na posao i s posla zbog povećanja naknade sa 1,00 kn na 1,35 kn po km i energije uzrokovano povećanjem cijene lož ulja.

**Bilješka broj 7 – račun 3113 Plaće za prekovremeni rad** – Razlog većeg odstupanja u odnosu na 2021. godinu je u tome što je bio povećan broj bolovanja te je potreba za zamjenama bila veća.

**Bilješka broj 8 – račun 3114 Plaće za posebne uvjete rada** – Razlog većeg odstupanja u odnosu na prethodnu godinu je u tome što je došlo do povećanja osnovice za obračun plaća u 2022. godini.

**Bilješka broj 9 – račun 312 Ostali rashodi za zaposlene** – Do većeg odstupanja u odnosu na prethodno izvještajno razdoblje je došlo zbog toga što je u tekućem izvještajnom razdoblju više ljudi ostavrilo pravo na isplatu jubilarne nagrade nego prethodne godine. Nadalje, u 2022. godini je povećan iznos božićnice za 1.500,00 kn na 1.750,00 kn kao i dara za djecu sa 600,00 kn na 753,45 kn što je dovelo do povećanja rashoda za zaposlene.

**Bilješka broj 10 – račun 321 Naknada troškova zaposlenima** – razlog većeg odstupanja, tj. povećanja u odnosu na prethodno izvještajno razdoblje je u tome što je u prethodnoj godini, zbog pandemije COVID-a 19, bio smanjen broj službenih putovanja. Također je došlo do porasta naknade za prijevoz, za rad na terenu i odvojeni život jer je Temeljnim kolektivnim ugovorom za službenike i namještenike u javnim službama od 06. svibnja 2022. godine povećan iznos naknade za prijevoz sa 1,00 na 1,35 kn po km.

**Bilješka broj 11 – račun 322 Rashodi za materijal i energiju**– Razlog povećanja u odnosu na prethodno izvještajno razdoblje je u tome što je što je došlo do povećanja cijene lož ulja u odnosu na prethodnu godinu što je dovelo do povećanja rashoda za energiju.

**Bilješka broj 12 – račun 329 Ostali nespomenuti rashodi poslovanja**– Došlo je do značajnijeg povećanja troškova članarina na računu 3294 u odnosu na prethodnu godinu zbog toga što prethodne godine nije plaćena članarina u iznosu od 4.000,00 kn Udruzi Lijepa naša. Također došlo je do većeg povećanja rashoda na računu 3299 nastalih zbog organizacije maturalne večere koja prethodne godine nije bila održana.

1. **Bilješke uz Izvještaj o promjenama u vrijednosti i obujmu imovine i obveza**

**Bilješka broj 13 –** došlo je do smanjenja imovine u iznosu od 1.246,36 kn. Temeljem Odluke o rashodovanju dugotrajne nefinancijske imovine i sitnog inventara 8 KLASA: 011-03/22-03/07, URBROJ: 2198-1-70-22-1 ) od 14. veljače 2022. godine rashodovala se oštećena i zastarjela i zbog funkcionalnih svojstava neupotrebljiva dugotrajna imovina knjigovodstvene vrijednosti 1.246,36 kn. Navedena imovina je prema Zapisniku o predaji i preuzimanju opreme za zbrinjavanje ( KLASA: 602-01/22-01/31, URBROJ: 2198-1-70-22-01 ) , dana 08.03.2022. godine predana u Sirovina odlagalište d.o.o., Zadar.

1. **Bilješke uz izvještaj o obvezama**

**Bilješka broj 14 – šifra V009 Stanje nedospjelih obveza na kraju izvještajnog razdoblja** iznosi 332.940,26 kn, a odnosi se na plaću za 12. mjesec 2022. ( 278.048,22 kn ), obveze za naknadu za prijevoz za prosinac ( 46.600,96 kn ) koje dospijevaju 15. siječnja 2023. godine, zatim na obveze za rashode električne energije (1.050,61 kn), obveze za usluge telefona i pošte ( 773,40 kn ), obveze za komunalne usluge ( 819,67 kn ), obveze za intelektualne usluge 312,50 kn i obveze za računalne usluge 21,25 kn koji dospijevaju do 20. siječnja 2023. g Preostali iznos od 5.313,65 kn odnosi se na obvezu za refundaciju bolovanja od HZZO.

1. **Popis sudskih sporova u tijeku –**  U 2020. godini podnesene su tužbe radi isplate razlike plaće temeljem odredbe čl. III. Izmjena i dopuna Dodatka Sporazuma o osnovici plaće u javnim službama sklopljenog 26. listopada 2011. između Vlade RH i Sindikata javnih službi i arbitražne odluke od 7. prosinca 2011., kojima je ugovoreno povećanje osnovice za izračun plaća u javnim službama za 6% u 2007., 2008., i 2009. Tijekom 2022. godine podmireno je 8 pravomoćnih sudskih presuda u iznosu od 83.391,49 kn. Tijekom 2023. očekuje se pravomoćnost još 10 presuda.

|  |  |  |
| --- | --- | --- |
| 1. | UKUPAN BROJ PRVOSTUPANJSKIH TUŽBI  **koje će biti pravomoćne u 2023. godini** | 10 |
| 2. | UKUPAN iznos vrijednosti predmeta spora (Vps) za sve gore navedene tužbe. | 67.482,56 kn  8.956,47 EUR |

Datum: 27.01.2023. godine

Voditelj računovodstva: Zakonski predstavnik:

Danijela Zec Ivana Jelinčić Lasić, dipl.psiholog